cyanic-selkie/wikianc huggingface dataset:
Gorboduc (skuespill)
Gorboduc ble forbedret til en mer opphevet form som The Tragedy of Ferrex and Porrex (Tragedien om Ferrex og Porrex) i 1570. Handlingen har emne fra engelsk mytisk fornhistorie fra tiden før angelsakserne styrte landet. Britenes konge Gorboduc vil ikke vente til han er død før styret av riket blir overført, men deler riket mellom sine to sønner Ferrex og Porrex.
Stykket er notabelt av flere grunner. Det er det første versedrama på engelsk som benyttet blankvers. Stykkets politiske emne, at Gorboducs rike blir bestridt av hans to sønner Ferrex og Porrex, var et omstridt og ikke minst ømfintlig emne i de første årene av Elisabeths regime. Stykkets væremåte, dens progresjon i retning fra forbildene i moralspillene og den senekanske tragedie og til det som skulle komme av senere dramatikere. Således kan stykket bli sett på som en viktig forløper for alle de stykker som senere skulle skape den store tragedie Kong Lear.
Klomshue
Klomshue er kolle på Holleia i Ringerike kommune i Buskerud. Den har en høyde på 608 meter over havet. Kollen ligger øst i det området som defineres som Høg-Holleia. Den enkleste måte å komme til Klomshue på er med bil fra Bårnås i Soknedalen. Man kan også ta seg dit fra Tyristrand via Grytingen, men dette er en bomvei.
Masnedø kraftvarmeverk
Masnedø kraftvarmeverk er et varmekraftverk på øya Masnedø i Vordingborg kommune i Danmark. Dette anlegget er et såkalt kraftvarmeverk som utnytter inntil 90% av energien i det fossile brenselet, ved at spillvarmen utnyttes til levering av fjernvarme. Operatør er DONG Energy.
Anlegget ble installert i 1996. Brenselskilden er biomasse i form av 40.000 tonn strå årlig, som leveres av bønder på Lolland, Falster og sør-Sjælland. Kraftvarmeverket produserer 8,3 MW elektrisitet og 21 MJ/sek fjernvarme, nok til å dekke 90% av kommunens varmebehov og elektrisitetsbehovet til 18.000 husholdninger.
Everything Is Illuminated
Everything Is Illuminated er en amerikansk biografisk dramafilm fra, regissert av Liev Schreiber og basert på Jonathan Safran Foers roman Alt blir klart og betydelig.
Handling
En ung amerikansk jødisk samler gir seg ut for å finne den kvinnen som reddet hans farfar i en liten ukrainsk by som ble jevnet med jorden ved nazistenes invasjon. Som veiviser benytter han en sur ukrainsk gubbe og hans sønnesønn, en gutt som har en sterk pasjon for den amerikanske popkulturen, men ikke er særlig dyktig i engelsk. Reisen blir seinere en mer og mer meningsfull reise der alle personer kommer i kontakt med sine røtter.
Kjell Isaksson
Kjell Isaksson (født 28. februar 1948) er en tidligere svensk friidrettsutøver som konkurrerte i stavsprang.
Isaksson var verdensrekordholder i stavsprang noen måneder i 1972. 8. april hoppet han 5,51 i Austin, Texas, to centimeter høyere enn Christos Papanikolaous rekord fra 1970. 15. april forbedret han verdensrekorden til 5,54 under et idrettsstevne i Los Angeles. Både Isaksson og amerikanen Bob Seagren hoppet over 5,59 i El Paso 23. mai. Først over var Seagrean og noen minutter senere hoppet svensken over høyden. Isaksson vant konkurransen på færre antall hopp og begge var verdensrekordholdere. Men rekorden ble etter sesongen ikke godkjent som verdensrekord. Isakssons resultat på 5,55 fra 12. juli satt under et stevne i Helsingborg ble regnet som verdensrekord. Denne rekorden ble slått av Bob Seagrean allerede den 2. juli med et hopp på 5,63. Isaksson vant ti svenske mesterskap i stavsprang og under EM 1969 tok han sølv med et hopp på 5,20. Gullmedaljen gikk til østtyskeren Wolfgang Nordwig (5,30). To år senere under EM 1971 i Helsingfors hoppet han 5,30 og tok en ny sølvmedalje bak Nortwig som vant med høyden 5,35. Isaksson var innehaver av europarekorden fra 1972 til 1975 og den svenske rekorden var hans i perioden 1968 til 1983. 23. juli 1968 hoppet han 5,05 og tok over som svensk rekordholder etter John-Erik Blomqvist.
Han tok sølv under innendørs EM både i 1970 og 1971. Under innendørssesongen i 1972 forbedret han verdensrekorden til 5,45 under det amerikanske innendørsmesterskapet i Madison Square Garden i New York. Han pådro seg en skade i august 1972 under svenske mesterskapet og Hans Lagerqvist ble svensk mester i stavsprang. Under OL 1972 i München klarte han ikke å kvalifisere seg til stavfinalen.
Félix Cárdenas
Félix Rafael Cárdenas Ravalo (født 24. november 1973 i Encino, Santander) er en colombiansk profesjonell landeveissyklist.
Per Solli
Per Magne Solli (født 8. januar 1947 i Narvik, død 19. desember 2004) var en norsk, samisk politiker. Han representerte Arbeiderpartiet.
Solli satt på Sametinget fra 1993 til sin død, for Nordre Nordland valgkrets. Vibeke Larsen overtok hans plass på Sametinget da han døde.
Han var major i hæren, var gift og hadde to barn.
Jacqueline King
Jacqueline King er en britisk skuespiller. Hun har spilt i blant annet TV-seriene Casualty, The Bill og Doctors. Hun er kanskje mest kjent for rollene Georgina Hodge i 11 episoder av 55 Degrees North og Sylvia Noble i Doctor Who. Hun har også spilt i filmen Gabriel & Me.
I 2003 hadde hun en gjesterolle i Doctor Who-hørespillet Deadline, som var skrevet av Rob Shearman.
Nils Rustad
Han var en usedvanlig allsidig mann: Ved siden av virket som Heisinspektør i Aker konstruerte han båter, var aktiv i Kongelig Norsk Motorbåtforening,, var teknisk konsulent for Statens Tollvesen (særlig i forbindelse med kjøp av hurtiggående smuglerjagere på 1920- og 1930-tallet). Han tegnet bygninger og møbler, var en ivrig samfunnsdebattant og en habil fotograf. Mest kjent er han nok likevel som slektsgransker og fjellvandringsmann.
I 1936 ble han tildelt Turistknappen i gull, Turistforeningens høyeste utmerkelse.
San Fermín
San Fermín er en festival i Pamplona i Spania som arrangeres hvert år fra 6. til 14. juli. Festivalen er mest kjent for okseløpet som foregår 7. juli. Festivalen regnes som den mest kjente spanske festivalen og tiltrekker seg hvert år mer enn én million besøkende. Handlingen i Ernest Hemingways roman «Og solen går sin gang» (The Sun Also Rises) er lagt til Pamplona under San Fermín-festivalen.
Vassgroslekten
Vassgroslekten (latin: Alisma) er en slekt av minst seks ulike enfrøbladete planter i vassgrofamilien. De er akvatiske. I Norge vokser arten vassgro (Alisma plantago-aquatica) som tilhører denne slekten. ordet Alisma er visstnok keltisk og betyr «vann».
Bladene til vanlig vassgro har visse medisinske egenskaper. I Irland trodde man i eldre tider at «St. Patrick-blad» (copóg Phádraig) kunne skremme bort onde feer.
Arter
Noen av artene i denne slekten omfatter:
Taubrems
En taubrems er en mekanisk innretning som brukes innen klatresporten for å kontrollere tauet under sikring av klatrer. Tauet løper gjennom bremsen, som er koblet til sikrerens klatresele via en skrukarabin. Forutsatt at bremsen blir brukt forskriftsmessig vil den låse tauet i tilfelle klatrer faller, slik at vekten av den fallende klatreren overføres til sikrerens kroppsvekt.
Det finnes flere ulike typer taubremser, og de kan hovedsakelig inndeles etter to grunnprinsipper: dynamisk oppbremsing eller friksjonsbrems («sticht», «ATC» etc.), og automatisk blokkerende brems (Petzl «Grigri», Edelrid «Eddy» etc.). En rappellåtter, vanligvis benyttet under nedfiring, er også en form for dynamisk taubrems, men med dårligere låseeffekt enn de regulære taubremsene.
Dubai (by)
Dubai (arabisk دبي) er den største byen i emiratet Dubai i De forente arabiske emirater og på Den arabiske halvøy. Byen er i praksis helt sammenvokst med nabobyene mot nord: Sharjah, Ajman og Ras al-Khaimah. Selve Dubai har om lag 3 000 000 innbyggere (2018), mens det sammenhengende byområdet Dubai – Ras al-Khaimah har drøye fem millioner innbyggere – nesten to tredeler av folketallet i føderasjonen.
Dubai kommune ble offisielt dannet i 1954, og i året 2001 startet kommunen et prosjekt med å tilby 40 ulike offentlige tjenester elektronisk på internett (www.Dubai.ae). Byen har egen flyplass – Dubai International Airport, nær grensen til naboemiratet Sharjah i nord.
Historie
Dubai ligger ved Persiabukta, og ble etablert i middelalderen først i bydelen Jumeirah, deretter som Zana – et sted for perledykking og handel rundt munningen av Dubai Creek, en 10 km lang, periodisk elv.
Britisk overherredømme
I 1820 signerte sjeik Mohammad bin Hazza den første freds- og handelsavtalen med Storbritannia. Britenes mål var å sikre perlehandelen på egne hender og holde andre europeiske stormakter utenfor området. bin Hazza's mål var å sikre seg britisk støtte for kontroll med perlehandelen, i konkurransen mot de mektigere lokale herskerne i Abu Dhabi og Oman.
I 1833 tok Makhtoum-klanen makten i den lille handelsbyen, da Makhtoum bin Butti utnyttet et maktvakuum til å skaffe seg kontroll over perlehandelen. Klanens hovedsete var Shindagah helt ute ved elvemunningen. Midt på 1800-tallet bestod denne landsbyen ikke av mer enn kanskje 250 arabiske hus, mens ytterligere 100 hus tilhørende indiske handelsmenn lå i Bur Dubai, dagens historiske sentrum. På nordsiden av elva, i Deira, lå om lag 1.600 hus eller hytter, hvor også persiske og ulike arabiske handelsmenn holdt til. Sjeik Makhtoum bin Hashar, som regjerte fra 1894, var opptatt av å stimulere handelen og innførte skattefritak for halvparten av perlefiskerne og -handlerne. Befolkningen økte sterkt, og ble doblet fra 1900 til 1920, etter at all beskatning av utlendinger ble opphevet. Særlig etablerte mange persiske og indiske handelsmenn seg i den nye bydelen Bastakia, og Dubai gikk nå forbi nabobyen Sharjah som den nordlige kystens ledende handelsby.
Depresjonen i verden i 1930-årene rammet Dubai hardt, avhengig som byen var av utenlandske investeringer og etableringer. Perlehandelen fikk en kraftig knekk da japanske forskere utviklet en måte å dyrke perler. En økonomisk redning for byen ble smugling og svartebørshandel med Persia i nord, hvor skattetrykket og kostnadsnivået var høyere. Men stor arbeidsløshet blant dykkerne førte til sosial uro i oktober 1938, og de lokale lederne måtte gå med på å sette opp en oligarkisk, rådgivende forsamling («majlis»). Andre verdenskrig var tøff for Dubai, med stadig mangel på mat, drivstoff og andre forsyninger. Britene fløy inn forsyninger som ble rasjonert, men mange så sitt snitt til å tjene penger ved å selge dyrebare krigsrasjoner i Persia. Det stod enda verre til i innlandet, hvor nomadiske grupper sloss om de få rasjonene som var å fremskaffe.
Etterkrigstidens vekst
Oljekrisen i 1973 og 1974 brakte høye oljepriser og enda sterkere vekst i Dubai, selv om oljeinntektene hvert år var langt lavere enn i Abu Dhabi. Samholdet i føderasjonen ble derimot forsterket evd at spenningen steg i nære områder – først med Ayatollah Khomeinis revolusjon i 1979, deretter med Gulfkrigene i 1980-årene. Herskerne i Dubai så nå en ny mulighet til å stimulere byens handel – som sikker havn og utgangspunkt for næringsvirksomhet i en rik, men usikker og krigsherjet region.
Innvandring og turisme
I 1970-årene begynte for alvor den økonomiske og befolkningsmessige veksten i Dubai, og en rekke nye skoler, sykehus, veier og broer ble anlagt. Mens 1970-tallet var tiåret for de store havne- og industriutbyggingene, var det handelen som særlig vokste etter 1980. Et lokalt World Trade Centre ble åpnet i 1979, og en rekke selskaper etablerte seg i det nye tiåret med doblet befolkning som resultat.
Samtidig ble det satset sterkt på turisme, ikke minst for å kompensere for den raske reduksjonen og etterhvert totale bortfall av oljeinntekter. Antall hoteller økte fra 42 i 1985, til 272 i 2002. Lokale forretningsmenn og herskerfamilien i Dubai startet flyselskapet Emirates i 1985, og åpnet en rekke linjer til Europa, Asia og Afrika. Hvert år siden 1996 arrangerer byen Dubai Shopping Festival, en av de få av sitt slag og som i nyere tid har samlet 3,5 millioner besøkende hvert år.
Radikal byplanlegging
Nærmere år 2000 ble Dubai i stadig sterkere grad preget av radikal og nesten enestående byplanlegging. Hangen - og evnen - til å konstruere helt nye bydeler av enormt omfang, har forbløffet mange. Utfylling av Persiagulfen har skapt den enorme Palm Jumeirah - en palmeformet bolig- og fornøyelsesbydel med plass til titusenvis av innbyggere. Prosjektet The World skal gjenskape verdenskartet gjennom utfylling av tomter formet som verdens stater, og konstruksjonen av ytterligere to palmer er iverksatt i henholdsvis Jebel Ali i sør og i Deira i nord.
I 1999 åpnet Dubai bydelen Dubai Internet City, et (vellykket) forsøk på å bygge opp et nærings-cluster av IT-bedrifter i byen, like innenfor Palm Jumeirah. Innen 2005 hadde Dubai Internet City tiltrukket seg mer enn 600 IKT-selskaper. Vest for dette ligger Dubai Media City med reklameselskaper og filmstudio, og de to bydelene utgjør TECOM (Dubai Technology, Electronic commerce and Media Free Zone Authority). TECOM har tiltrukket seg internasjonale selskaper som EMC Corporation, Oracle, Microsoft og IBM. Videre ble Dubai International Financial Centre åpnet nærmere bykjernen i 2005, med børs og eget «short-marked» for finansiell transaksjoner og omsetting av verdipapirer.
i 2006 døde sjeik Makhtoum bin Rashid al-Makhtoum, og hans yngre bror Makhtoum bin Rashid al-Makhtoum besteg emirtronen. Han viderefører den radikale og visjonære byutviklingspolitikken, med blant annet planer for utfylling av en gjenskaping av planetene i «bane» rundt The World utenfor kysten. i 2008 åpnet den britiske investoren Charles Branson fornøyelsesparken Atlantis ytterst på Palm Jumeirah, og samtidig stod hovedbanen for Dubai Metro ferdig for testkjøring – en monorail svevebane som strekker seg 40 km fra Deira i nord til Jebel Ali free Zone i sør. Noen kilometer innenfor kysten åpnet Dubailand også i 2008, en av verdens største fornøyelsesparker med et lokalt Legoland.
Gigantprosjekter igangsatt av private selskaper som Emaar Properties og offentlige selskaper som Nakheel har ledet til byggingen av flere av verdens høyeste skyskrapere som Emirates Towers, Burj Dubai og Pentominium, for ikke å nevne verdens høyeste og mest eksklusive hotell Burj Al Arab. Burj Khalifa er verdens høyeste skyskraper på 828 meter, offisielt åpnet i januar 2010.
Demografi og byutvikling
Den virkelige veksten satte ikke inn før etter 1990, folketallet har utviklet seg slik gjennom historien:
Den enorme befolkningsveksten som ligger til grunn siden 1990-årene, skyldes innvandring av fremmedarbeidere fra andre land i Midtøsten, samt fra Asia og Europa. Forenklet kan man si at arabere fra Midtøsten driver mye handel og frie yrkespraksiser, europeere er i stor grad eksperter og ansatt i de mange utenlandske selskapene i landet, mens asiatene generelt og inderne spesielt er overveiende anleggsarbeidere, men også eksperter og i en viss grad handelsdrivende.
Den demografiske og etniske sammensetningen av befolkningen var slik i 2005:
Utdanning og helsetjenester
Dubai startet lavere utdanning med lokale koranskoler omkring 1912. United Arab Emirates University ligger i provinsbyen Al Ain i emiratet Abu Dhabi, mens byen Sharjah har lærestedet Sharjah University.
De største sykehusene er de fire offentlige Dubai Hospital og Al Maktoum Hospital i nord, Amal Hospital i sør og Rashid Hospital i øst, mens det også er et stort iransk sykehus (Iranian Hospital) med en egen iransk moské nord i Jumeirah, og et American Hospital nær sentrum. Nær sentrum ligger også International Modern Hospital.
Vennskapsbyer
Dubai har 15 vennskapsbyer, de fleste erklært etter 2002.
Madan Kumar Bhandari
Madan Kumar Bhandari (født i Taplejung distrikt i 1952, druknet ved Dasdhunga i 1993) var en kommunistisk leder i Nepal.
Han var den første generalsekretæren og de facto partisjefen i det store, moderate og parlamentariske kommunistpartiet  NKP (Ekikrit Marksbadi ra Leninbadi) (også kjent som UML) fra det blei starta og til  han døde i ei  mystisk bilulykke i 1993.
Politisk bakgrunn
Badnari blei først  politisk  aktiv  som  studentleder i NKP (Pushpa Lal).
Han brøyt ut av partiet i 1976 for å danne sin egen kommunistgruppe Mukti Morcha Samuha (MMS, Frigjøringsfont-gruppa).
I 1977 gikk MMS inn i All Nepal Communist Revolutionary Coordination Committee (Marxist-Leninist), den organisasjonen som Jhapeli-gruppa danna for å forberede et nytt kommunistparti.
i 1978 blei det nye partiet NKP (ML) stifta. Partiet tiltrakk seg mange unge aktivister, og blei det største kommunistpartiet i  landet på 1980-tallet.
Leder av NKP(ML)
Viktig for partiets endegyldige brudd med sin revolusjonære fortid var at den programmatiske tilslutninga til Maos teori om nytt demokrati på slutten av 1980-tallet blei skifta ut med Bhandaris teori om folkets  flerparti-demokrati.
Madan Bhandari blei også partisekretær (altså partileder) i NKP(ML) i 1986.
I 1989 gikk NKP (ML) og NKP (Marksbadi) sammen om å opprette en felles front av sju kommunistpartier som fikk navnet Den Forente Venstrefronten (vanligvis kalt ULF).
Jana Andolan 1990
ULF leda, sammen med Nepals Kongressparti, det store demokratiopprøret (Jana Andolan) våren 1990, som førte til at det monarkistiske diktaturet blei erstatta med  flerparti-parlamentarisme.
Bhandari var en av de aller mest sentrale lederne for denne kampen, på  godt og ondt.
På den negative sida regner mer radikale kritikere at ULF var med på å skrive ei grunnlov som ga kongen betydelige rettigheter (som bl.a. er blitt brukt av kong Gyanendra for å forsvare statskupp), og skuffa folk fra lavkaster,  undertrykte nasjonale  minoriteter og kvinner, som alle hadde håpa å få støtte til sin frigjøringskamp i grunnlova.
Den virkelige lederen av UML
Foran valget i 1991 hørte Bhandari til de lederne i ULF som ønska å stille opp sammen med Nepals  Kongressparti. Da Kongressen avslo det på en konferanse i januar 2001, reagerte UL-ledelsen lynraskt. Alt samme måned stifta NKP (ML) og NKP (Marksbadi) det nye NKP (Ekikrit Marksbadi ra Leninbadi) – alias UML.
Første president i det nye partiet blei NKP (Marksbadi)s og ULFs leder Sahana Pradhan. Men den reelle sjefen blei Madan Kumar Bhandari, som fortsatte i den samme stillinga han hadde hatt i NKP(ML), som partisekretær. UML tok også over det programmet han hadde formulert for folkets flerpartidemokrati.
Ved parlamentsvalget i 1991 detablerte UML seg i et slag som Nepals nest største parti etter Nepals Kongressparti. UML gjorde det spesielt godt i det mer utvikla, noe rikere østlige Nepal, som hadde vært Kongressens hovedfeste.
Et eksempel var at statsministeren, kongressveteranen Krishna Prasad Bhattarai sensasjonelt blei slått ut av partlamentet av Bhandari, som hadde vært illegal partiarbeider opp til 1990 og var nærmest ukjent. (Dette åpna veien for at G. P. Koirala tok hele makta i Kongresspartiet og blei statsminister.)
Mystisk dødsfall i 1993
I 1993 døde Madan Bhandari plutselig sammen med en annen UML-leder, Jivraj Ashrit, da jeepen de kjørte i falt i Narayani-elva ved Dasdhunga på veien fra Kathmandu til Narayanghadh.
En undersøkelseskommisjon kom etterhvert til at dødsfallene hadde vært et ulykkestilfelle. (Nepal har mange dårlige og farlige veier, og ulykker av denne typen er vanlige.)
Mange på venstresida både i og utafor UML, mistenkte at dette egentlig var ei likvidering. De krevde en ny undersøkelse, og at Koirala måtte gå.
Dette førte til store demonstrasjoner. 24 demonstranter blei drept av politiet. Mindre revolusjonære partier til venstre for UML var også med på å drive fram denne demonstrasjonsbølgen (inklusive de som seinere skulle  bli det store maoistpartiet, NKP (Maobadi).)
I 1997 slo en høyesterettsdom fast at dødsfallene var ei ulykke. Sjaføren Amar Lama, som først blei fengsla for uaktsom kjøring, slapp fri året etter. I 2001 blei han kidnappet og drept.
Mange i UML og ellers på venstresida regner fortsatt Bhandaris død som et uoppklart politisk mord.
Ettervirkningene av Bhandaris død
Etter Bhandaris død blei det suppleringsvalg i kretsen hans. K. P. Bhattarais tilhengere prøvde igjen å få ham valgt inn, men han blei slått av UMLs kandidat igjen. Denne gangen var det Madan Kumar Bhandaris enke som blei valgt.
Bhattarais tap utløste en bitter partikamp i Kongressen. Hans tilhengere anklaga partileder og statsminister for å ha sabotert Bhattarais valgkamp for å hindre at han kom inn. Til gjengjeld saboterte Bhattarais tilhengere i nasjonalforsamlinga et tillitsvotum til statsminister Koirala. Følgen var at Koirala utlyste nyvalg i 1994.
Rio Tinto
Rio Tinto har flere betydninger:
Madan Kumar Bhandari
Ettervirkningene av Bhandaris død
Kongressen tapte dette valget og UML blei nasjonalforsamlingas største parti. UML danna sin første regjering med Man Mohan Adhikari som statsminister.
1036 Ganymed
1036 Ganymed er den største amor- og nærjordsasteroiden. Den ble oppdaget av Walter Baade 23. oktober 1924 og er navngitt etter Ganymedes, den trojanske prinsen som Zevs valgte som munnskjenk for de greske gudene.
Madan Kumar Bhandari
Ettervirkningene av Bhandaris død
Madhav Kumar Nepal tok over som partisekretær etter Bhandaris død. Han blei også visestatsminister i Adhikaris regjering.
1036 Ganymed
Ganymed er omtrent 32 km i diameter og er en S-type-asteroide, noe som betyr at den har en relativt reflektiv overflate og er sammensatt av jern- og magnesiumsilikat. Den er også en marskrysser. I 1998 ble det gjort radarobservasjoner ved Aercibo-observatoriet som avslørte et nesten rundt objekt.
En okkultasjon av en stjerne av Ganymed ble observert fra California 22. august 1985.
Abdelmajid Jerad
Abdelmajid Jerad (født 3. juni 1968) er en politiker for Høyre.
Han var medlem av Bergen bystyre 2007–2011. Han ble valgt inn på Arbeiderpartiets liste, men meldte seg ut av Ap etter 11 års medlemskap og inn i Høyre i oktober 2010. Han ble ikke gjenvalgt til bystyret i 2011, da han stod som nummer 39 på Høyres liste, og endte opp som nummer 40.
I februar 2009 kom han med et utspill om at det bør gis adgang til muslimsk teologisk utdanning på universitetsnivå, slik at norske muslimer får religiøse lærere som forstår det norske samfunnet.
Ellinor Rafaelsen
Rafaelsen startet sin forfatterkarriere med å skrive føljetonger i ukebladene, og har et langt og allsidig forfatterskap bak seg. I 2013 kom hun med sin sjuende romanserie, Nye horisonter. Rettighetene til to av hennes tidligere serier, Amulettens kraft og Farsarven, er solgt til Polen. Rafaelsen har tidligere også skrevet seriene Annas skjebne, Polarnetter og Nordlysets døtre. I tillegg til romanserier og frittstående romaner har hun skrevet flere barne- og ungdomsbøker.
Bibliografi
Frittstående titler
Barne- og ungdomsbøker
Serier
Norsk Folkehjelp
Norsk Folkehjelps visjon er: «Solidaritet i praksis». Organisasjonens arbeid er konsentrert om to kjerneområder, «rettferdig fordeling av makt og ressurser» og «vern om liv og helse». I Norge er Norsk Folkehjelp engasjert i blant annet ulykkesforebygging, førstehjelp og redningstjeneste, inkludering og anti-rasisme, og drift av asylmottak. Internasjonalt driver organisasjonen med fjerning av miner og eksplosiver, samt prosjekter rettet mot demokratisering, urfolks rettigheter, likestilling, og rettferdig fordeling av land og ressurser.
Norsk Folkehjelp er aktiv i mer enn 30 land. Lokal forankring er nøkkelen til levedyktige prosjekter, og derfor arbeider organisasjonen alltid gjennom lokale samarbeidspartnere og lokale myndigheter. Norsk Folkehjelp er en av verdens fremste organisasjoner på humanitær minerydding, og har arbeidet aktivt i Norge og internasjonalt for et forbud mot landminer. Organisasjonens engasjement er samlet omkring to strategiske områder:
Historikk
Norsk Folkehjelp ble formelt stiftet i 1939, som en naturlig videreføring av det arbeid flere organisasjoner og aksjoner da hadde utført; internasjonalt i det borgerkrigsrammede Spania og i det okkuperte Finland gjennom Spaniakomitéen og Finlandshjelpen, og nasjonalt med helsefremmende arbeid gjennom Arbeidersaniteten.
Etter den spanske borgerkrigen innledet Karl Evang, på vegne av Spaniahjelpen, et initiativ overfor LO at det skulle etableres en helseorganisasjon som skulle jobbe med helsearbeid i Norge, og kunne tre inn når befolkningen i Norge eller andre land er truet av nød. Sekretariatet i LO vedtok opprettelsen av Norsk Folkehjelp høsten 1939. Stiftelsesmøte var planlagt til februar 1940, men da Finlandskrigen brøt ut i november 1939 ble stiftelsen fremskyndet til 7. desember 1939.
Rodolfo Gamarra
Rodolfo Gamarra (født 10. desember 1988 i Asunción) er en paraguayansk profesjonell fotballspiller som spiller for den paraguayanske fotballklubben Club Libertad. Han spiller angrep, og er også en del av.
Norsk Folkehjelp
Norsk Folkehjelp i 1930-åra
Fascismen vant fram i Europa, med borgerkrig mellom republikanere og fascister i Spania, og verdenskrig i september 1939. I november 1939 ble Finland angrepet av Sovjetunionen, og vinterkrigen brøt ut. Mot denne bakgrunn ble Norsk Folkehjelp etablert i desember 1939, og tok aktivt del i støtten til det spanske og det finske folk.
Northamptonshire
Northamptonshire (forkortes Northants) er et grevskap i England. Det ligger i regionen Øst-Midlands. Administrasjonsbyen er Northampton. I 2011 hadde det en befolkning på 629 000 innbyggere. Grevskapet er administrert av Northamptonshire County Council og lokalråd i sju shire-distrikter (non-metropolitan district). Peterborough hørte historisk sett til Northamptonshire, men ble i 1888 et eget grevskap, og så i 1974 en enhetlig myndighet i Cambridgeshire. Northamptonshire har ingen enhetlige myndigheter, og grensene for det seremonielle og det administrative grevskapet sammenfaller derfor.
Norsk Folkehjelp
Norsk Folkehjelp i 1930-åra
I løpet av vinteren 1939-1940 samlet Norsk Folkehjelp inn 1,7 millioner kroner til Finlandshjelpen.
Rodolfo Gamarra
Han ble tatt ut til Fotball-VM 2010 i Sør-Afrika.
Norsk Folkehjelp
Norsk Folkehjelp i 1940-åra
Under krigen mobiliserte Norsk Folkehjelp sanitetsarbeid over hele landet. Arbeidersaniteten stilte med 14 000 førstehjelpere. Rundskriv datert 5. august 1941 fra innenriksdepartementet til samtlige fylkesmenn i Norge gjorde kjent at «kommunene ikke har adgang til å bevilge bidrag i noensomhelst form til Norsk Folkehjelps virksomhet». Tyskerne beslagla Norsk Folkehjelps formue og stengte i september 1941 virksomheten. Organisasjonen gikk i eksil og fortsatte arbeidet fra Sverige.
Northamptonshire
Northamptonshire dekker et område på 2364 km2 og grenser mot Warwickshire, Leicestershire, Rutland, Cambridgeshire, Bedfordshire, Buckinghamshire, Oxfordshire og Lincolnshire. Grensen til Lincolshire er Englands korteste grevskapsgrense, på bare 19 meter. Bortsett fra administrasjonsbyen Northampton er de andre større befolkningssentrene Kettering, Corby, Wellingborough, Rushden og Daventry. Northamptonshires blomsteremblem er marianøkleblom (Primula veris), på engelsk kalt cowslip.
Norsk Folkehjelp
Norsk Folkehjelp i 1940-åra
Etter andre verdenskrig tok Norsk Folkehjelp aktivt del i gjenoppbyggingen av Norge, særlig innen helsetjenesten. De krevde blant annet etablering av offentlige badstuer i Norge, og lanserte ferier for slitne husmødre. I 1940 fikk 160 barn og 72 husmødre et 14 dagers opphold på Sørmarka. Organisasjonen sto også bak etableringen av helsestasjoner og bedriftshelsetjenester over hele landet.
Yrkesbedriften A/S Millimek ble etablert for å sysselsette yrkesuføre og folk på attføring.
Internasjonalt deltok de særlig i det humanitære hjelpearbeidet for flyktninger. I samarbeid med Røde Kors ble arbeidet i 1946 utvidet til å omfatte hele Europa i form av Europahjelpen.
Norsk Folkehjelp i 1950-åra
Helsearbeid kommer enda mer enn før i fokus. Det arrangeres husmorferier og feriekolonier for barn.
Europahjelpen ble nedlagt og det norske Flyktningråd opprettet. Organisasjonen var et samarbeid mellom blant annet Norsk Folkehjelp, Røde Kors, Kirkens Nødhjelp og Redd Barna.
Norsk Folkehjelp i 1960-åra
Yrkesvalghemmede får tilbud om arbeid på Løren i Oslo, der Norsk Folkehjelp åpner industribygg og hybelhus for uføre, som også får tilbud om feriereiser. De første aksjonene mot drukningsulykker og hjemmeulykker avholdes, for senere å bli årvisse foreteelser, helt fram til i dag.
Ferietilbud til funksjonshemmede ble etablert med ”De vanføres ferietog” i 1961. Organisasjonen kjøpte i 1963 Kure Gård og åpnet pleiehjem for epileptikere. Samme år organiserte organisasjonen hjelpearbeidet etter jordskjelvet i Skopje.
Sanitets- og ungdomsutvalget ble etablert på slutten av 60-tallet for å trekke flere ungdommer til saniteten. Det ble også drevet utlånsstasjoner av sykemateriell for funksjonshemmede.
Norsk Folkehjelp i 1970-åra
Opplysningssentralen mot drukningsulykker ble opprettet. Medlemstallet i Norsk Folkehjelps Sanitet passerte to tusen, og aktiviteten, blant annet påskeberedskapen i fjellet, økete. I 1972 tok Norsk Folkehjelp Sanitet for første gang ansvar for feltsykehuset og sanitetsberedskapen på Norway Cup, arbeidet har fortsatt til den dag i dag.
LO ba på slutten av 70-tallet Norsk Folkehjelp om å påta seg oppgaven med å øke det internasjonale engasjementet i arbeiderbevegelsen. Norsk Folkehjelp fikk en egen internasjonal avdeling og engasjerte seg i frigjøringen i Zimbabwe, Sør-Afrika og Namibia. Det ble også sendt hjelp, blant annet i form av Trysilhus, til jordskjelvrammede i Jugoslavia.
Norsk Folkehjelp i 1980-åra
TV-innsamlingen i 1983 – «Aksjon Menneskeverd» – ga ny næring til Norsk Folkehjelps internasjonale arbeid, med styrket innsats først og fremst i det sørlige Afrika og Latin-Amerika. Aksjonen fokuserte på informasjon i stedet for sultne barn.
Matvarer for 40 millioner kroner – 1 200 tonn – ble samlet inn og sendt til Polen under matvarekrisen i landet. Arbeidet i Midtøsten og i Sør-Sudan ble påbeynt. I Norge opprettet Norsk Folkehjelp sitt første asylmottak. Mottaket ble opprettet på Klemetsrud i 1988.
Norsk Folkehjelp i 1990-åra
Utviklingen i det østlige Europa stilte Norsk Folkehjelp overfor nye oppgaver. I det nye Sør-Afrika var Norsk Folkehjelp på plass som en av de aller første utenlandske organisasjoner. Minerydding på oppdrag for FN, blant annet i Kambodsja og Mosambik, ble en ny stor oppgave, sammen med forbedring og bevaring av det ytre miljø. Norsk Folkehjelp svarte på denne utfordringen blant annet gjennom å opprette miljøberedskapsgrupper og delta i Miljøheimevernet.
Til innsatsen i 90-åra hører også arbeid for å minske kløften mellom generasjonene, og gjenoppbygging av de sosiale sikkerhetsnett i lokalsamfunnet. Arbeidet for eldre ble styrket, samtidig som ungdom fikk tilbud om aktiviteter og opplæring i et sunt miljø. Frivillighetssentraler ble etablert rundt om i hele landet.
”Fellesaksjonen mot rasisme” ble etablert på midten av 90-tallet i samarbeid med LO. Norsk Folkehjelp etablerte også en vergeordning for enslige mindreårige asylsøkere.
Norsk Folkehjelp i dag
Kampen mot landminer og eksplosiver fortsetter. Norsk Folkehjelp driver i dag mine- og eksplosivarbeid i 23 land. Organisasjonen sto sentralt da det internasjonale forbudet mot klasevåpen ble signert i Oslo 3. desember 2008. Norsk Folkehjelp er representert i styret til ICAN, som vant fredsprisen i 2017 for sitt arbeid for å få på plass et forbud mot atomvåpen.
Av andre internasjonale prosjekter er Norsk Folkehjelp i dag også engasjert i kampen for urfolk, kvinners rettigheter og likestilling, demokratisering og rett til land og ressurser. Organisasjonen har ansatte i over 30 land.
I mars 2019 avviklet Norsk Folkehjelp sitt siste asylmottak, men de fortsetter å engasjere seg for antirasisme og integrering gjennom prosjekter som menneskebiblioteket, diskriminering i arbeidslivet, KvinnerKan-kurs og folkevennprosjektet.
Norsk Folkehjelps sanitet driver dessuten førstehjelp, frivillig redningstjeneste og frivillig ambulansetjeneste. Organisasjonen driver også forebyggende ulykkesarbeid. Sanitetspersonell fra Norsk Folkehjelp var til stede på AUFs sommerleir på Utøya under terrorangrepet 22. juli 2011. De ga førstehjelp til skadde ungdommer og organiserte et tilfluktssted for til sammen 47 personer i skolestua på øya. Hanne Anette Balch Fjalestad fra Norsk Folkehjelp ble drept under angrepet.
Utenriksdepartementet fant i 2013 misbruk av norske bistandsmidler i Norsk Folkehjelps prosjekter i Angola, Burma, Palestina, Sudan, Sør-Afrika og Sør-Sudan. Norsk Folkehjelp måtte tilbakebetale midler til Staten.
Georgijevsk
Bosetningen ble grunnlagt i 1777 som en festning. Bystatus ble innvilget i 1786.
Public Record Office
Public Record Office (PRO) er en britisk etat. Den var tidligere en selvstendig etat, men er nå en av to deler av National Archives; den andre delen er Historical Manuscripts Commission. Navnet Public Record Office bruker ikke lenger offisielt, men blant forskere er det den vanligste betegnelsen, mest fordi det ellers er fare for sammenblanding med National Archives i andre land, og fordi registreringsnumrene på historiske dokumenter fortsatt viser til PRO.
Etatens funksjoner er å arkivere dokumenter vedrørende offentlig virke i Storbritannia. Dette inkluderer rettsakter tilbake til middelalderen. Et av de mest kjente dokumentene PRO har i sine arkiver er originalmanuskriptet til Domesday Book fra 1086.
Historie
PRO ble opprettet i 1838 for å sikre en forsvarlig oppbevaring av offentlige og rettslige dokumenter. Mange slike dokumenter var da i meget dårlig forfatning og var spredt på mange steder. Som sjef for etaten ble utnevnt dommeren i embetet som Master of the Rolls, og det første arkivet ble plassert i Rolls Chapel på Chancery Lane i London.
Fra 1851 til 1859 ble et nytt arkivbygg reist av sir James Pennethorne ved siden av Rolls Chapel. Mellom 1895 og 1902 ble det utvidet, og det gamle kapellet ble revet fordi det hadde strukturelle skader.
I 1958 kom Public Records Act, som fastla standardprosedyrer for hvilke dokumenter som skulle sendes til PRO. Samlingen fortsatte å vokse, og i 1977 ble et ekstra arkivbygg åpnet i Kew. Den ble utvidet i 1990-årene, og i 1997 ble alle arkiver overført fra Chancery Lane til Kew eller til Family Records Centre i Islington. Bygningen i Chancery Lane ble tatt over av King's College London, som har et bibliotek der.
Tidligere ble de fleste av PROs dokumenter klausulert i tretti år. Dette endret seg da Freedom of Information Act trådte i kraft i 2000. Trettiårsregelen ble avskaffet, og dokumentene blir i stedet vurdert enkeltvis. Enkelte blir klausulert for lengre perioder, som for eksempel hundre år for individuelle svar på folketellinger. I 2001 ble svarene fra folketellingen i 1901 frigitt, og PRO gjorde dem tilgjengelig på internett.
Ninan Renate Karlsen
Ninan Renate Karlsen (født 22. mai 1972) er en norsk hundekjører som tok to gull under hundekjøring VM 2009 i Canada. Hun tok sølvmedaljen i 2-spann snørekjøring under VM i hundekjøring 2011 på Hamar. Hun er medlem av Asker Trekkhundklubb og bor på Filtvet i Hurum.
Thomas Cathinco Bang
Thomas var sønn av skipsreder Tobias Bang (1790–1860) og Magdalene Cathrine Neumann (1799–1889), begge fra Strømsø, altså Drammen. Thomas ble gift med Lydia Christiane Midelfart (1836–1905) av slekten Midelfart. Blant deres barn var Thomas Cathinco Bang (1863–1929).
Edvard K. Barth
Edvard Kaurin Barth (født 19. april 1913 i Trondheim, død 23. april 1996 i Oslo) var en norsk zoolog, fotograf og XU-agent.
Liv
Edvard K Barth var sønn av ingeniøren Thomas Fredrik Weiby Barth (1870-1953) og Hanna Magdalena Kaurin (1872-1954), og bror av geologen Thomas Barth og onkel til sosialantropologen Fredrik Barth.
I 1944 ble han beordret til Stockholm for å virke ved det stedlige norske militærkontoret Mi II. Her traff han Sonja Louise Skoklefald som var flyktet til Sverige på grunn av illegalt arbeid. De giftet seg etter krigen og bodde i åtte år i den selvbygde hytta «Rondabu» på Nessetsetra ved Atnasjøen i Sollia. En rekke av hans skriftlige arbeider, blant annet bidragene til Norges Dyreliv og de kulturhistoriske aspektene knyttet til fangstanleggene i Rondane, ble til her oppe.
Med et barn i skolealder og et nytt på vei ble frilancetilværelsen på fjellet etterhvert vanskelig, så i 1954 flyttet familien til Oslo der Barth ble forskningsstipendiat ved Norges almenvitenskapelige forskningsråd. I 1956 ble han konservator ved Zoologisk museum (Oslo) på Tøyen, senere førstekonservator med særlig ansvar for fuglesamlingene. Han gikk av med pensjon i 1981, men fortsatte likevel å arbeide ved museet.
Virke
Barth skrev flere bøker om norsk naturvern, bærekraftig forvaltning og naturvern. Hans foto ble brukt i flere av konas utgivelser, som Andrereiret (1948). Videre forestod han norske utgivelser av blant andre Den store prærien, Ørkenen lever, Hvit villmark, Naturens mysterier og Beverdalen (Walt Disney, 1960–63) og Levende natur, flora og fauna i 300 bilder (Franz A. Rødelberger, 1961).
Oljedirektoratet
Oljedirektoratet (OD) er et norsk statlig forvaltningsorgan med hovedkontor i Stavanger og et kontor i Harstad. OD har ca. 215 medarbeidere.
Edvard K. Barth
Utmerkelser
Barth var innehaver av Deltagermedaljen og Kong Christian Xs frihetsmedalje.
Oljedirektoratet
Direktoratet er myndighetenes redskap for å regulere petroleumsvirksomheten i landet slik at petroleumsressursene forvaltes best mulig med minimale miljømessige konsekvenser. OD er underlagt Olje- og energidepartementet. Sammen fastsetter de rammevilkår, og regulerer utbredelsen av virksomheten i samsvar med stortingsvedtak og lovverk. Et viktig redskap er forvaltning av data- og informasjon om ressurser, aktivitet og avtaleverk.
Luftfuktighet
Luftfuktighet er et mål på hvor mye vanndamp det er i luften og kan angis enten som absolutt luftfuktighet, relativ luftfuktighet, spesifikk luftfuktighet eller som forskjell mellom temperatur og duggpunktstemperatur. Relativ fuktighet er den mest brukte måten innen værvarsling. Fuktighet spiller en viktig rolle i dannelse av nedbør, dugg, tåke og ising som kan være alvorlig for fly og skip. Høy relativ fuktighet gjør at temperaturen kan føles høyere enn den er. Når det er mye fuktighet i luften vil dette redusere fordampningsevnen til svette på kroppen og avkjølingseffekten blir mindre. Luftfuktighet kan måles med et hygrometer.
Oljedirektoratet
OD ble opprettet i 1972 samtidig med Statoil. Fredrik Hagemann var direktør fra oppstarten fram til 1997. Direktoratet hadde tidligere en kombinert rolle som tilrettelegger for ressursforvaltningen og kontrollør i forbindelse med arbeidsmiljø og sikkerhet (HMS) på norsk kontinentalsokkel. Fra 2004 ble arbeidsmiljø og sikkerhets-funksjonene skilt ut og det nye Petroleumstilsynet (Ptil) opprettet. Gunnar Berge satt i stillingen som oljedirektør fra 1997 til 2007.
Luftfuktighet
Absolutt luftfuktighet
Absolutt luftfuktighet er et mål for hvor mye vanndamp det er innenfor et gitt volum og blir uttrykt som antall gram vanndamp per kubikkmeter luft. Denne størrelsen angis som AH (fra engelsk Absolute Humidity) eller ganske enkelt som fv  for fuktighet fra vann. Matematisk kan man da skrive
Oljedirektoratet
Bente Nyland ble konstituert som oljedirektør fra 26. juni 2007 og utnevnt for en åremålsperiode på 6 år i statsråd 21. desember 2007. I januar 2009 fikk OD SSØ-prisen for 2009 fra Senter for statlig økonomistyring for sin dristighet i valg av organisasjonsform. OD har fra 1998-2009 utviklet en flat organisasjonsform som er lagbasert og fleksibel – i motsetning til det tradisjonelle hierarki. Ingrid Sølvberg var direktør fra 2019. Torgeir Stordal er direktør fra 2023.
Luftfuktighet
Absolutt luftfuktighet
der mv  er massen av vanndamp i volumet V med fuktig luft. Med denne definisjonen er absolutt fuktighet ikke noe annet enn tettheten ρv  til vanndampen i luften. For eksempel ved 30 °C vil den kunne variere fra 0 til 30 g/m3. Ved den høyeste verdien som tilsvarer metningstrykket for vanndamp, sier man at luften er «mettet» og man føler seg fuktig. Den absolutte fuktigheten betegnes da som f_*.
Volumet til luften endrer seg i takt med lufttrykket, og dermed vil absolutt luftfuktighet også endre seg med lufttrykket. Dette kan være tungvint for utregninger innen kjemiteknikk, og som følge av dette blir absolutt fukt innen kjemiteknikk definert som massen av vann i forhold til massen av tørr luft. Dette er også kjent som blandingsforholdet (se under). Massen av vann per volum blir da definert som volumetrisk fukt.
Relativ luftfuktighet
Relativ luftfuktighet ved en bestemt temperatur er definert som forholdet mellom absolutt fuktighet og dens maksimale verdi ved denne temperaturen som tilsvarer metning. Dette mål for fuktighet tegnes som RH (fra engelsk Relative Humidity) eller mer vanlig med det greske bokstaven φ. Demed er
og er en størrelse som kan variere mellom 0 og 1. Mest vanlig er det derfor å angi den i prosent %.
Vanndamp kan med god tilnærmelse beskrives som en ideell gass. Da er dens tetthet ρv = fv  direkte proporsjonal med dens partialtrykk pv. En ekvivalent definisjon av relativ fuktighet er derfor
hvor p_* er metningstrykket til vanndampen ved den gjeldende temperatur. Innen meteorologien er det vanlig å betegne disse vanndamptrykkene som e og e_* som eventuelt også kalles E.
Spesifikk luftfuktighet
Dette kan skrives som
når man innfører blandingsforholdet x = mv/md. Når dette er lite, angir det derfor også den spesifikke fuktigheten.
I de fleste praktiske situasjoner kan man beskrive både vanndampen og den tørre luften som ideelle gasser med molare masser på henholdsvis  og  Partialtrykket til den komponenten av luften som har molar masse Mi, kan da uttrykkes ved tettheten som pi = ρiRT/Mi. Definisjonen av den spesifikke fuktigheten lar seg dermed omformes til
Trykket til den tørre luften er nå via Daltons lov gitt ved totaltrykket p  til den fuktige luften som pd = p - pv. Dermed blir
etter å ha benyttet at Mv /Md = 0.622. Vel under kokepunktet er pv /p < 1 slik at man under slike forhold kan finne den spesifikke fuktighten med god nøyaktighet fra. Dette resultatet kan nå sammenlignes med uttrykket for den relative fuktigheten hvor metningstrykket til vanndampen inngår i stedet for det totale lufttrykket.
Duggpunktstemperatur
Duggpunktstemperatur er den temperaturen den aktuelle lufta må avkjøles til for at fuktigheten i lufta gir en mettet luftfuktighet. Forskjellen mellom temperaturen og duggpunktstemperaturen kan fortelle noe om hvor høyt over bakken skyenes underside, skybasen er. Grovt sett må man bevege seg 100 meter opp for hver grad temperaturforskjell. Ved store forskjeller på bakken vil naturen tørke fort og skogbrannfaren øker fort. Ved liten forskjell er det fare for at det plutselig danner seg skyer eller tåke.
Målemetode
Det fins forskjellige måleapparater for å måle fuktighet, som psykrometer eller hygrometer. Satellitter kan brukes til å måle fuktighet på global skala, og kan påvise vanndamp i troposfæren i høyder mellom 4 og 12 km. Disse satellittene har sensore som er sensitive for infrarød stråling. Vanndamp absorberer og sender ut stråling i dette spektralområdet. Slike satellittmålinger spiller en viktig rolle i overvåking av klima og i utviklingen av værvarsel for framtiden.
Fuktighet og lufttetthet
Fuktig luft er lettere, eller har mindre tetthet, enn tørr luft. Dette kommer av at vannmolekylene, H2O, veier mindre enn nitrogen- (N2) og oksygenmolekylene (O2). Isaac Newton oppdaget dette fenomenet og skrev om det i boken Opticks.
Avogradros ideelle gasslov sier at et visst gassvolum ved en viss temperatur og et visst trykk alltid inneholder samme antall molekyler uansett hvilken gass det er. En kubikkmeter med helt tørr luft inneholder 78 % nitrogenmolekyler, som har en atomvekt på 28, mens 21 % av luften er oksygen, som har en atomvekt på 32. Den siste prosenten er en blanding av andre gasser. Hvis vannmolekylene erstatter nitrogen- og oksygenmolekyler, vil vekten til denne luften minke, og dermed også tettheten.
Dette kan virke rart siden vann blir sett på som tyngre enn luft. Det er sant at flytende vann er tyngre enn luft, men fuktig luft inneholder vanndamp og ikke flytende vann, og vanndamp er lettere enn nitrogen- eller oksygengass.
Effekt på kroppen
Menneskekroppen kvitter seg med varme i en kombinasjon av fordampning ved svette, konduksjon til den omkringliggende luften og varmestråling. Når fuktigheten er høy, vil fordampningsevnen til svetten fra huden minke, og kroppen må streve mer for å holde kroppstemperaturen nede. Hvis luften i tillegg er like varm eller varmere enn huden, vil ikke blodet klare å kvitte seg med varme til luften og en tilstand kalt hyperpyrexia kan oppstå. Når mye blod går til de ytre delene av kroppen for å kvitte seg med varme, vil mindre blod gå til aktive muskler, hjernen og andre indre organer. Den fysiske styrken blir raskt tappet og man blir utmattet mye raskere enn vanlig. Dette fører så til heteslag eller hypertermi.
Mennesket har ingen sans for å måle luftfuktighet. Såkalt tørr luft er en illusjon som vanligvis forårsakes av forurensning i lufta; dette kan være støv eller kjemikalier som lekker ut av bygningsmaterialene. En relativ fuktighet på mellom 30 og 60 % oppleves som komfortabel, mens 30-50 % regnes som optimalt for inneklimaet.
Pelle Karlsson
Pelle Karlsson, egentlig Per-Olof Karlsson (født 1950 i Göteborg), er en svensk kristen sanger, musiker, komponist, bandleder, tekstforfatter, forkynner og forfatter.
Karlsson valgte tidlig i livet den kristne tro. Dette har vært inspirasjonen for hans musikk og sanger helt fra 1960-tallet.
I 1979 giftet Pelle Karlsson seg med sangeren Evie Tornquist. i 1980 flyttet paret til California i USA. Fra 1983 bodde de i Naples i Florida hvor begge arbeider med kristen TV-produksjon.
Sanger og musiker
Karlsson etablerte i 1963 sin første sang og musikkgruppe Västkustteamet, en trio. De utga EPen På Jerikos väg i 1964. Pelle Karlsson spilte sologitar og sang, Dan Ekström spilte trekkspill og Tore Käll spilte kompgitar.